================================================================== 
 
             SHARP NYOMTATÓ ILLESZTŐPROGRAM README FÁJL 
 
================================================================== 

Köszönjük, hogy megvásárolta készülékünket! 
Ebben a dokumentumban részletes információt talál arról, hogy 
mire kell ügyelnie, amikor telepíti a nyomtató 
illesztőprogramját. Mielőtt megkezdi a telepítést, olvassa el 
figyelmesen az itt leírtakat. 

----------------------------------------------------------------- 
 
                       Támogatott típusok 
 
----------------------------------------------------------------- 

A jelen OLVASS EL fájl az alábbi modellekhez szolgál.  

SHARP MX-M350N/M450N/M350U/M450U 

----------------------------------------------------------------- 
 
                         Interfészkábelek 
 
----------------------------------------------------------------- 

Ehhez a készülékhez nem tartozik nyomtatókábel. Használjon 
USB-kábelt vagy árnyékolt, kétirányú párhuzamos kábelt (az IEEE 
1284 szabványnak megfelelőt), amelynek a hossza nem haladja meg 
a 10 láb (3 métert). 

----------------------------------------------------------------- 
 
                  Támogatott operációs rendszer 
 
----------------------------------------------------------------- 

PCL5e illesztőprogram:     Microsoft Windows 98 
                           Microsoft Windows Me 
                           Microsoft Windows NT 4.0 
                           (5. Szervizcsomag vagy későbbi) 
                           Microsoft Windows 2000 
                           Microsoft Windows XP 
                           Microsoft Windows Server 2003 

PCL6 illesztőprogram:      Microsoft Windows 98 
                           Microsoft Windows Me 
                           Microsoft Windows NT 4.0 
                           (5. Szervizcsomag vagy későbbi) 
                           Microsoft Windows 2000 
                           Microsoft Windows XP 
                           Microsoft Windows Server 2003 

PS illesztőprogram:        Microsoft Windows 98 
                           Microsoft Windows Me 
                           Microsoft Windows NT 4.0 
                           (5. Szervizcsomag vagy későbbi) 
                           Microsoft Windows 2000 
                           Microsoft Windows XP 
                           Microsoft Windows Server 2003 

PS PPD illesztőprogram:    Microsoft Windows 98 
 (Angol)                   Microsoft Windows Me 
                           Microsoft Windows NT 4.0 
                           (5. Szervizcsomag vagy későbbi) 
                           Microsoft Windows 2000 
                           Microsoft Windows XP 
                           Microsoft Windows Server 2003 

*A Windows NT 4.0 verziójával kompatibilis szoftvert a 
 CD-ROM nem tartalmazza. 
 A szoftvert a Sharp honlapjáról töltse le, 
 majd telepítse számítógépére. 

------------------------------------------------------------------ 
 
 Ötletek 
 
------------------------------------------------------------------ 

- Ha frissíti a nyomtató illesztőprogramját, csak akkor 
  telepítse az illesztőprogram új verzióját, ha a régebbit 
  törölte. Máskülönben az illesztőprogram új verziója 
  meggátolhatja a régebbi működését. 

- Amennyiben lehetséges, törekedjen az alkalmazás legújabb 
  verziójának használatára, amely kompatibilis az operációs 
  rendszerével. 
  Előfordulhat, hogy egy alkalmazás régebbi verziójával készült 
  dokumentum nem nyomtatódik ki helyesen az alkalmazás újabb 
  verziójával. Ebben az esetben próbálja menteni a dokumentumot 
  az új verzióval, majd nyomtassa ki. 

- Előfordulhat, hogy ha egy nyomtató illesztőprogrammal nem ér 
  el megfelelő nyomtatást, más program használatával javulhat a 
  nyomtatás minősége. Az egyes nyomtató illesztőprogramok 
  jellemzői a következők: 
  - PCL nyomtató illesztőprogram 
      Nagy sebességű nyomtatást tesz lehetővé. 
  - PostScript nyomtató illesztőprogram 
      Jó képvisszaadást tesz lehetővé részletgazdag képek esetén 
      is. 
  - PostScript PPD nyomtató illesztőprogram 
      Néhány különleges alkalmazásból csak PPD nyomtató  
      illesztőprogrammal lehet nyomtatni. 

- Ha nyomtatáskor gondja akad a Windows PCL6 nyomtató  
  illesztőprogrammal, próbálja meg a Windows PCL5e nyomtató  
  illesztőprogramot használni. 

- A fényes színű karakterek, sorok, kitöltési hatások vagy minták 
  (sárga, világoskék, stb.) nyomtatás során lehet, hogy nem 
  lesznek láthatók. 
  Ebben az esetben próbálja meg a következőt: 

 (A) CAD szoftverrel létrehozott szöveg, amelyben csak  
     karakterek/sorok/kitöltési hatások/minták szerepelnek: 
     Jelölje meg a "Szöveg feketében" jelölőnégyzetet vagy a 
     "Vektor feketében" jelölőnégyzetet a "Speciális" fülben 
     a nyomtatás előtt. 
     (Ebben az esetben azok a részek, ahol a fényképek, színes 
     karakterek és vonalak átfedik egymást, fekete színnel 
     nyomtatódnak ki.) 

 (B) Fényképeket, színes karaktereket és vonalakat tartalmazó 
     szöveg: 
     Csökkentse a "Világosság" értékét a "Képigazítás" 
     párbeszédablakban. Ez a párbeszédablak akkor jelenik meg, ha az 
     "Speciális" fülön a "Képigazítás" gombra kattint. 
     (Ezzel a nyomtatott kép általános fényessége módosul.) 

 (C) Egyéb esetek 
     Ha megpróbálkozott a fentiekkel, és mégsem kapta a kívánt 
     nyomtatási eredményt, akkor módosítsa a karakter vagy a 
     vonal színét, illetve az alkalmazásban válasszon vastagabb 
     vonalat vagy betűtípust. 

- Ha Novell hálózatot használ, és a nyomtatási feladat végén 
  egy üres oldal is nyomtatásra kerül, kapcsolja ki a 
  számítógép kliensszoftverének hálózati beállításai közt 
  található [Lapdobás a feladat elvégzése után] funkciót. 

- Ha nagy mennyiségű adatot nyomtat, hiba fordulhat elő az 
  LPT1-en. Ez esetben növelje a nyomtató beállított várakozási 
  idejét a Tulajdonságok panelen. Ehhez nyissa meg a Start 
  menüben a [Beállítások] - [Nyomtatók] mappát, és válassza ki 
  a nyomtatója [Tulajdonságok] menüpontját. 

- Ha a "Brosúra stílus"-t használja, ezzel egy időben nem 
  használható az "Oldalhoz igazítás","XY-nagyítás" vagy 
  a "Többképes nyomtatás". 

- Ha egy másik számítógépen létrehozott dokumentumot nyomtat, 
  előfordulhat, hogy az épp használt számítógép nem 
  regisztrálja a dokumentumban előforduló betűtípusokat. Ha 
  ilyen esetben kinyomtatja a dokumentumot, csekély eltéréseket 
  vehet észre az eredeti dokumentumhoz képest (ha azt az eredeti 
  számítógépen nyomtatja ki). Ilyenkor regisztrálnia kell a 
  dokumentumban használt betűtípusokat az éppen használt 
  számítógépen. 

- Ha értelmetlen karaktereket lát, változtassa meg a "Betűtípus 
  forrás:" sort a "Speciális" fülön a "Betűtípus..." alatt, 
  ezzel javulhat a kinyomtatott szöveg. 

- A vízjelnek az a helye, mérete és színe, amely az előnézeten 
  látható (a "Vízjelek" fül bal szélén), eltérhet a tényleges 
  nyomtatási eredménytől. Az előnézetet csak általános 
  tájékoztatónak tekintse. 

- A nyomtató illesztőprogramjának telepítésekor a nyomtatási 
  teszt jelzi, hogy a [Színes nyomtatás] BE van kapcsolva. Ez a 
  nyomtatási beállítás a szürkeárnyalatos hatás jobb 
  visszaadását segíti. Ez a berendezés csak fekete-fehér 
  nyomtatásra alkalmas. 

- Hogy a nyomtató várakozási sorában megjelenő "oldalak száma" 
  nem frissítődik automatikusan. Az F5 billentyű megnyomásával 
  frissítheti a megjelenített számot. 

- Ha az Többképes nyomtatást választotta ki a "Fő" fülön, 
  és vízjel is be van állítva, egy kép jelenik meg (a papíron 
  látható kép a "Fő", "Papír", "Speciális" és "Feladatkezelés" 
  fülek bal felső részén), a papírra nyomtatandó vízjelet 
  jelképezve. A kép egyszerűen csak azt jelenti, hogy vízjelet 
  választott ki, és nem a nyomtatási eredményt mutatja. 
  A vízjelet a nyomató a dokumentum minden egyes oldalára 
  kinyomtatja. Például, ha többoldalas dokumentumot 
  nyomtat a 2-Up nyomtatással, minden papírlapra két vízjelet 
  nyomtat a készülék. 

- Nagy betűméretű, színes szöveg nyomtatása esetén előfordulhat, 
  hogy az nem feketén kerül kinyomtatásra, még ha a "Szöveg feketén" 
  ki is lett kijelölve. Ilyen esetben a problémát a "Vektor feketén" 
  bejelölésével oldhatja meg. 

- Amennyiben a nyomtatómeghajtó nyelve más, mint az 
  operációs rendszeré, előfordulhat, hogy a "Vízjel" 
  kinyomtatása nem mindig megfelelő. 

- Az SC-Print2005 használatához telepíteni kell az Internet Explorer 4 
  SP2 vagy későbbi verzióját. 

- Ha felhasználót kíván váltani az SC-Print2005 használatakor, 
  újra kell indítani a számítógépet 

----------------------------------------------------------------- 
 
                 A PCL5e/PCL6 illesztőprogramról 
 
----------------------------------------------------------------- 

- PDF-dokumentumok Adobe Acrobat 4.0 verzióval történő 
  nyomtatásakor esetenként igen nagy méretű nyomtatási fájl 
  keletkezhet, ami a dokumentum hibás nyomtatását eredményezi. 
  Ha ez bekövetkezik, akkor frissítse a szoftvert az Adobe által 
  ingyenes frissítésként kínált Acrobat 4.05 verzióra. 

- A Windows PCL nyomtató illesztőprogramot néhány alkalmazással, 
  pl. az Adobe FreeHand programmal használva előfordulhat, hogy 
  a vízjel nem nyomtatódik ki, bár beállította a vízjel 
  nyomtatását. 

- Előfordulhat, hogy hosszabb időt vesz igénybe, amíg nagy 
  mennyiségű grafikus adatot nyomtat egy rajzolóprogramból. Ezen 
  a problémán a következőképpen segíthet. Nyissa meg a nyomtató  
  tulajdonságai párbeszédpanelt, és állítsa át a "Grafikus mód:" 
  -ot "Raszter"-re a nyomtató illesztőprogram "Speciális" 
  panelén. 

- Ha képet nyomtat pl. Microsoft Paint vagy Microsoft Word 
  programokból, a kép alatt esetleg szöveg is megjelenhet. 
  Ezt elkerülheti, ha a megnyitott nyomtatóablakban 
  a Nyomtató tulajdonságai alatt, a "Speciális" panelen 
  a grafikus módot "Raszter"-re állítja. 

- Ha Netscape Navigatorból nyomtat, előfordulhat, hogy a cím 
  vagy az index nem kerül nyomtatásra.  Ezt elkerülheti, ha a 
  megnyitott nyomtatóablakban a Nyomtató tulajdonságai alatt, a 
  "Speciális" panelen a grafikus módot "Raszter"-re állítja. 

- Néhány alkalmazásban (pl. Lotus Approach) előfordulhat, hogy 
  ha a "Betűtípus..." párbeszédablak "Betűtípus forrás:" sorában 
  a "Betűtípusok letöltése" értéket, valamint a "TrueType 
  üzemmód:" alatt a "Letöltés bitképes betűtípusként" értéket 
  választja ki, nyomtatásban a betűk kicsinyítve jelennek meg. 
  Ilyenkor használjon már telepített betűtípusokat, vagy 
  válassza a "TrueType üzemmód:" alatt a "Letöltés TrueType 
  betűtípusként" értéket. 

- Ha Adobe Acrobatból nyomtat, előfordulhat, hogy értelmetlen 
  karakterek jelennek meg a nyomtatásban. Ezen a problémán a 
  következőképpen segíthet. Nyissa meg a nyomtató tulajdonságai 
  párbeszédpanelt, és állítsa át a "Grafikus mód:"-ot a 
  "Speciális" panelen "Raszter"-re, ezek után nyomja meg a 
  "Betűtípus..." gombot a "Speciális" panelen, és válassza a 
  "Betűtípus forrás:" alatt a "Betűtípusok letöltése" értéket, 
  majd válassza az "TrueType üzemmód:" alatt a "Letöltés 
  bitképes betűtípusként" értéket. 

- Ha Lotus123-at használ, és a térkép nem kerül nyomtatásra, a 
  problémát megoldhatja a Lotus weboldalán közzétett alábbi 
  lépések elvégzésével. 

     - Nyissa meg a nyomtató tulajdonságai ablakot, és válassza 
       a "Speciális" panelt. 
     - Válassza a "Felbontási beállítások:" alatt a 300 dpi-t. 

- Ha a karakterek átfedésbe kerülnek, vagy a pontozott vonal 
  folyamatos vonallá olvad egybe, a problémát a következőképpen 
  oldhatja meg. 

     - Nyissa meg a nyomtató tulajdonságai ablakot, és válassza 
       a "Speciális" panelt. 
     - Válassza a "Felbontási beállítások:" alatt a 300 dpi-t. 

- Ha egy alkalmazásból (pl. Adobe Photoshop) a PCL6 
  illesztőprogrammal végez színes nyomtatást, előfordulhat, hogy 
  a színvisszaadás minősége nem megfelelő. Ez esetben a PCL5e 
  vagy PS illesztőprogram használatával javíthatja a minőséget. 

- Ha nagyméretű bitképet másol egy Microsoft PowerPoint 
  dokumentumba úgy, hogy a "Speciális" panelen a "Grafikus mód:" 
  alatt "Raszter" értéket ad meg, nyomtatási hiba keletkezhet. 
  Ilyenkor állítsa a "Grafikus mód:"-ot "Vektor" vagy "HP-GL/2" 
  értékre, és nyomtassa újra a dokumentumot. 

- Ha egy diagram rácsvonalai nem jelennek meg nyomtatásban, 
  jelölje be az "Oldalhoz igazítás" jelölőnégyzetét. 

- Ha olyan vízjelet jelöl meg, amelynek mérete nagyobb, mint a 
  megadott nyomtatási területé, a vízjel nyomtatása nem lesz 
  megfelelő. Állítsa a vízjel méretét akkorára, hogy beleférjen 
  a nyomtatási területbe. 

- Ha Windows NT 4.0 vagy Windows 2000 alatt PCL5e 
  illesztőprogram használatakor a nyomtatott karakterek egymásra 
  csúsznak vagy túl sűrűn helyezkednek el, használja a PCL6 
  illesztőprogramot. 

- A tandem nyomtatási funkció nem támogatja az SSL protokollt 
  (titkosított kommunikációt) a mestergép és a szolgagép között. 

----------------------------------------------------------------- 
 
                     A PS illesztőprogramról 
 
----------------------------------------------------------------- 

- Ha Acrobatból nyomtat, jelölje be a "PS továbbítás" 
  jelölőnégyzetet. 

- Az Adobe PostScript a "Hosszú él" / "Rövid él" kötési él definíciókat 
  használja a papír tájolására. PS3 meghajtónk a könnyen érthető 
  felhasználói felület biztosítása érdekében a "Könyv" és a "Jegyzettömb" 
  opciókat használja a "kép tájolására". Egyes Adobe alkalmazások, 
  pl. az Acrobat Reader még akkor is Álló tájolású dokumentumot 
  jeleznek a meghajtónak, ha a benne lévő képek Fekvő tájolásúak. 
  Ekkor a meghajtó fő oldala hibásan mutatja a lap tájolását az 
  oldalikonokon a "Gyakran használt beállítások" alatt. 
  Ennek a keveredésnek az eredményeként Fekvő tájolású dokumentumok 
  esetében előfordulhat, hogy a meghajtó összecseréli a kötési 
  élet (Könyv/Jegyzettömb). Ha ezt tapasztalja, egyszerűen állítsa 
  a PS3 meghajtót a másik kötési irányba; ekkor a dokumentum 
  helyesen kerül kinyomtatásra.  

- Ha a Windows9x PS3 illesztőprogramjával a "Többképes", az 
  "Oldalhoz igazítás" vagy a "PS továbbítás" módban nyomtat, 
  elképzelhető, hogy a színtérkép hibás lesz. 

- Néhány alkalmazásban (pl. Adobe Photoshop vagy Corel Draw) a 
  Windows PS nyomtató illesztőprogram bizonyos különleges 
  funkciói, mint a "Vízjel", "Többképes nyomtatás" vagy 
  "Másfajta papír" esetleg nem működnek megfelelően. Ilyen 
  esetben a PCL illesztőprogram használatával orvosolható a 
  probléma. 

- Ha különleges papírra nyomtat, előfordulhat, hogy a negatív 
  nyomtatás nem működik megfelelően. 

- Ha PS nyomtató illesztőprogramot használ, és töröl egy 
  nyomtatási feladatot, a kimeneten megjelenhet egy üres oldal. 

- Ha "Letöltés True Type [Type  42] betűtípusként" letöltött 
  betűtípusban nyomtat, hiba keletkezhet. Ilyen esetben ha a 
  "Speciális" panel "Betűtípus..." területén a "Betűtípus 
  üzemmód letöltése:" alatt "Letöltés bitképes [Type  3] 
  betűtípusként" értéket ad meg, a nyomtatás minősége javulhat. 

- Ha átfedéses nyomtatást készít, ne használja a "Negatív kép" 
  és a "Tükörkép" funkciókat. Előfordulhat, hogy a végeredmény 
  nem lesz megfelelő. 

- A tandem nyomtatási funkció nem támogatja az SSL protokollt 
  (titkosított kommunikációt) a mestergép és a szolgagép között. 

----------------------------------------------------------------- 
 
                   A PS PPD illesztőprogramról 
 
----------------------------------------------------------------- 

- Ha a PPD nyomtató illesztőprogramot Windows NT 4.0-ra 
  telepíti, szüksége lesz a Windows NT 4.0 CD-ROM-ra. Más 
  szükséges állományok, pl. a PSCRIPT.DLL a CD-ROM i386 nevű 
  mappájában találhatóak. 

- A nyomtató tulajdonságai párbeszédpanel [Betűtípusok] 
  panelének [Táblázat szerkesztése] pontja alatt a 
  helyettesített betűtípusok listájában ne nyomja meg az 
  [Alapértelmezések visszaállítása] gombot. A nyomtatás 
  sebessége lassú lesz, és az illesztőprogram minden betűtípust 
  szoftveres betűtípusként fog kezelni. Az eredeti beállítások 
  visszaállítása érdekében futtassa ismét a "PFMSetup.exe" 
  fájlt. 

- Ha a PageMaker programot használja, nyomtatáskor a PageMaker 
  readme-fájljában leírtak szerint járjon el. 
  - Ha a nyomtatás párbeszédpanelt a menüsorból szeretné megnyitni, 
    ezt úgy teheti meg, hogy az [Alt] gomb lenyomva tartás mellett a 
    [Fájl] - [Nyomtatás] menükre kattint. 

- Windows NT 4.0 környezetben, ha PPD nyomtató 
  illesztőprogramot futtat, nem használhatja a Többképes 
  nyomtatás (Elrendezés) funkciót. 

- Ha vízjelet nyomtat, a vízjel a beállítástól függetlenül 
  [Álló] tájolásban lesz kinyomtatva. 

- Ha a Többképes nyomtatás funkciót a tűzés funkcióval együtt 
  használja, előfordulhat, hogy a nyomtató nem képes a lapokat 
  a helyes elrendezésben összetűzni. A tűzési elrendezés 
  ellenőrzéséhez a PCL5e, PCL6 vagy PS illesztőprogramokat 
  használja, a PPD illesztőprogramokat ne. 

- A megfelelő tűzés vagy lyukasztás a papír méretétől és 
  tájolásától függ. 

- Ha a tűzés vagy a lyukasztás funkciót a kétoldalas nyomtatás 
  módban használja, akkor előfordulhat, hogy ki kell választania 
  a "Rövid oldal mentén" opciót. 

- A tandem nyomtatási funkció nem támogatja az SSL protokollt 
  (titkosított kommunikációt) a mestergép és a szolgagép között. 

----------------------------------------------------------------- 
 
                      Az Átfedés funkcióról 
 
----------------------------------------------------------------- 

- Ha átfedő formát regisztrál, csak egy oldalt nyomtasson. 

- Ha átfedéses nyomtatást végez, ugyanazokkal a nyomtató 
  beállításokkal nyomtasson, mint amit az átfedő forma 
  létrehozásakor használt. 

----------------------------------------------------------------- 
 
                 Az egyes alkalmazások korlátai 
 
----------------------------------------------------------------- 

- Bizonyos nyomtatási hibák esetén (pl. amikor a PhotoShop túl 
  nagy - a nyomtatás margóinál szélesebb - képet nyomtat) 
  fölösleges nyomtatás vagy rendszerleállás következhet be. Ezt 
  a problémát elkerülheti, ha a kép méretét a papírméretnek 
  megfelelően csökkenti. 

- A Microsoft Publisher program telepítésekor a nyomtató 
  konfigurációs beállításai néha visszaállnak az alapértelmezett 
  értékekre. 

- Ha Adobe Acrobat Readerből nyomtat, előfordulhat, hogy 
  értelmetlen karakterek jelennek meg a nyomtatásban. Ezen a 
  problémán a következőképpen segíthet. Nyissa meg a nyomtató 
  tulajdonságai ablakot, és kattintson a "Speciális" panelen a 
  "Betűtípus..." gombra, ezután válassza a "Betűtípus forrás:" 
  alatt a "Betűtípusok letöltése" értéket. 

- Ha a Microsoft Iratgyűjtőben nyomtatási hiba keletkezik, a 
  következőképp oldhatja meg a problémát. 
    - Kapcsolja ki a [Iratgyűjtő opciók] alatt a [Iratgyűjtő 
      nyomtatása egy feladatban] beállítást. 
    - Állítsa a nyomtató illesztőprogramjának minden beállítását 
      az alapértelmezett értékre. 

- Ha egy vészjelzés miatt félbeszakítja a nyomtatást, 
  előfordulhat, hogy néhány alkalmazásban (pl. Microsoft Word 2000) 
  a nyomtatás nem áll le szabályosan. 

- Ha a Wordpadben megváltoztak a nyomtatási beállítások, nyissa 
  meg a Tulajdonságok oldalt az [Oldalbeállítás] panelen a 
  [Nyomtató] és a [Tulajdonságok] gombok megnyomásával. A 
  nyomtatás beállítása nem mindig végezhető el a [Nyomtatás] 
  párbeszédpanel [Tulajdonságok] panelén. 

- Ha Microsoft Word 2000 vagy későbbi alkalmazásban egyszerre több 
  dokumentumot szerkeszt, és megnyitja az illesztőprogram 
  tulajdonságait, majd az egyik dokumentumra vonatkozóan 
  módosítja a nyomtatási beállításokat, akkor előfordulhat, hogy 
  a módosítások a többi dokumentumra is érvényesülnek. 
  Ebben az esetben állítsa vissza a nyomtatási beállításokat, 
  mielőtt kinyomtatná az egyes dokumentumokat. 

- Előfordulhat, hogy ha Microsoft Word és más alkalmazásokban nagy 
  betűméretet használva nyomtat egy dokumentumot, a Windows leállítja 
  az alkalmazást. Az Microsoft Word alkalmazásban ugyan beállíthat 300 
  pontnál nagyobb betűméreteket, de nyomtatáshoz ne használjon 
  nagyjából 300 pontnál nagyobb betűméreteket. 
  Ha nagy betűméretet használ egy dokumentumban, akkor javasoljuk a 
  dokumentum gyakori mentését, hogy ne vesszen el a szerkesztési 
  munkája. 

- Előfordulhat, hogy egyes angol betűtípusok nem nyomtatódnak ki 
  helyesen a WordPad alkalmazásban. Ebben az esetben használjon 
  másik szövegszerkesztőt (Microsoft Word stb.). 

- Lehetséges, hogy a WordPad alkalmazásban nem lesz megfelelő a 
  nyomtatás, ha a második oldaltól kezdődően adja meg a nyomtatandó 
  oldalak tartományát. Ebben az esetben a kinyomtatandó oldalakhoz 
  válassza a "Mind" lehetőséget. 

- Ha a Power Point dokumentumban lévő grafika nem nyomtatható 
  rendesen, akkor próbálja meg a következőt: 
    (1) A Power Point alkalmazás "Fájl" menüjében válassza ki a 
        "Nyomtatás" pontot. 
    (2) A Nyomtatás párbeszédablakban jelölje ki a Szürkeskála 
         funkciót. 
    (3) Kattintson az "OK" gombra. 
        ===> A nyomtatás megkezdődik. 

------------------------------------------------------------------ 
 
Ez a szoftver az Independent JPEG Group munkájának része. 

A termék az OpenSSL Project által az OpenSSL Toolkit számára 
fejlesztett szoftvert is tartalmaz. (http://www.openssl.org/) 
A termék Eric Young (eay@cryptsoft.com) által írt titkosítási 
szoftvert tartalmaz. 

----------------------------------------------------------------- 
 
A SHARP Corporation nem vállal garanciát az ebben a 
dokumentumban megjelent információ pontosságáért, valamint a 
dokumentumhoz tartozó szoftver (SHARP nyomtató illesztőprogram) 
rendeltetésének nem megfelelő használata esetére. 
 
----------------------------------------------------------------- 

A Microsoft, Windows és a Windows NT a Microsoft Corporation 
bejegyzett védjegye az Egyesült Államokban és világszerte. A 
Windows elnevezés a Microsoft Windows operációs rendszer 
rövidítése. 

Minden egyéb cég- és termékelnevezés az egyes cégek védjegye 
vagy bejegyzett védjegye. 

----------------------------------------------------------------- 
                    Copyright (C) 2007 SHARP Corporation 


